b"\n_START_ARTICLE_\nEconomia de Ghana\n_START_SECTION_\nSector primari\n_START_PARAGRAPH_\nLa principal font d'ingressos dels agricultors \xc3\xa9s el cacau i els seus productes derivats, que normalment solen consistir en dos ter\xc3\xa7os de les exportacions. Exporta tamb\xc3\xa9 fusta, oli de palmell, el coco i altres productes de la palmera, el karit\xc3\xa9, del que s'extreu greix comestible i el caf\xc3\xa8._NEWLINE_A m\xc3\xa9s d'aquests productes tradicionals, Ghana ha incorporat a la seva agricultura nous productes amb \xc3\xa8xit, com pinyes, anacards, pebre negre, nyam, tapioca, pl\xc3\xa0tans, blat de moro, arr\xc3\xb2s, cacauets, mill i sorgo. Tamb\xc3\xa9 disposa d'aus de corral i carn._NEWLINE_Es practica la mineria - principalment d'or, diamants, mangan\xc3\xa8s i bauxita. L'\xc3\xbanic pou petrol\xc3\xadfer que hi havia es va abandonar despr\xc3\xa9s de produir 3.5 milions de barrils (560 000 m\xc2\xb2) durant set anys, per\xc3\xb2 hi ha  indicis de la pres\xc3\xa8ncia de gas natural.\n_START_SECTION_\nInd\xc3\xbastria\n_START_PARAGRAPH_\nLa ind\xc3\xbastria de Ghana est\xc3\xa0 relativament avan\xc3\xa7ada si es compara amb altres pa\xc3\xafsos africans. Les ind\xc3\xbastries m\xc3\xa9s importants s\xc3\xb3n les de les \xc3\xa0rees dels t\xc3\xa8xtils, d'acer, pneum\xc3\xa0tics, la refineria de petroli, el m\xc3\xb2lt de farina, la destil\xc2\xb7laria, el tabac, i el muntatge de cotxes, camions i autobusos.\n_START_SECTION_\nServeis\n_START_PARAGRAPH_\nEl sector de serveis respon per 50% del PIB del pa\xc3\xads."